Ales Bialiatski

Ales Viktaravitx Bialiatski (; Viartsilia, Kareliako Errepublika, SESB, 1962ko irailaren 25a) bielorrusiar demokraziaren aldeko ekintzaile eta kontzientzia-presoa da. 2022ko Bakearen Nobel Saria jaso zuen Memorial errusiar elkartearekin eta ukrainar Askatasuren Zibiletarako Zentroarekin batera.

Karelian jaio zen, Bielorrusiako gurasoekin, eta errusiar eta bielorrusiar filologia ikasi zuen. Bielorrusiako literaturan aditua da. Graduatu ondoren, eskolako irakasle aritu zen Gomel eskualdean.

1980ko hamarkadaren hasieran hasi zen aktibismoa demokraziaren eta Bielorrusiako independentziaren aldeko taldeetan. 1989tik 1997ra Maksim Bahdanovitx Literatur Museoa zuzendu zuen eta 1991tik 1996ra Minskeko Udaleko zinegotzia izan zen.

1996an Viasna Giza Eskubideen Zentroa sortu zuen. 1995etik Bielorrusiako Idazleen Batasuneko kide da. Bielorrusiako Fronte Popularreko sortzailea eta bertako presidentea izan zen 1986tik 1999ra.

Bielorrusiako agintariek bi aldiz espetxeratu dute demokraziaren eta giza eskubideen aldeko aktibismoa dela eta. Lehen aldia 2011 eta 2014 artean eta bigarrena 2021etik.

Kareliarrak
Bielorrusiako katolikoak
Bielorrusiako idazleak
Bakearen Nobel Saridunak
Giza eskubideen aldeko ekintzaileak
Bielorrusiako politikariak